stanford-oval/wikipedia huggingface dataset:
ตัวเก็บประจุ

| --- | --- |

ชนิด: พาสซีฟ
ประดิษฐ์โดย: Ewald Georg von Kleist
สัญลักษณ์

ตัวเก็บประจุ หรือ คาปาซิเตอร์ (อังกฤษ: capacitor หรือ condenser) เป็นอุปกรณ์อิเล็กทรอนิกส์อย่างหนึ่ง ทำหน้าที่เก็บพลังงานในรูปสนามไฟฟ้า ที่สร้างขึ้นระหว่างคู่ฉนวน โดยมีค่าประจุไฟฟ้าเท่ากัน แต่มีชนิดของประจุตรงข้ามกัน บ้างเรียกตัวเก็บประจุนี้ว่า คอนเดนเซอร์ (condenser) แต่ส่วนใหญ่เรียกสั้น ๆ ว่า แคป (Cap) เป็นอุปกรณ์พื้นฐานสำคัญในงานอิเล็กทรอนิกส์ และพบได้แทบทุกวงจร มีคุณสมบัติตรงข้ามกับตัวเหนี่ยวนำ จึงมักใช้หักล้างกันหรือทำงานร่วมกันในวงจรต่าง ๆ เป็นหนึ่งในสามชิ้นส่วนวงจรเชิงเส้นแบบพาสซีฟที่ประกอบขึ้นเป็นวงจรไฟฟ้า ในระบบจ่ายไฟฟ้าใช้ตัวเก็บประจุเป็นชุดหลายตัวเพิ่มค่าตัวประกอบกำลัง (Power factor) ให้กับระบบไฟฟ้าที่เรียกว่า แคปแบงค์ (Cap Bank) ตัวเก็บประจุบางชนิดในอนาคตมีความเป็นไปได้สูงที่จะถูกนำมาใช้แทนแบตเตอรี่ เช่น ตัวเก็บประจุยิ่งยวด (Supercapacitor)
ลักษณะทางกายภาพ

ตัวเก็บประจุนั้นประกอบด้วยขั้วไฟฟ้า (หรือเพลต) 2 ขั้ว แต่ละขั้วจะเก็บประจุชนิดตรงกันข้ามกัน ทั้งสองขั้วมีสภาพความจุ และมีฉนวนหรือไดอิเล็กตริกเป็นตัวแยกคั่นกลาง ประจุนั้นถูกเก็บไว้ที่ผิวหน้าของเพลต โดยมีไดอิเล็กตริกกั้นเอาไว้ เนื่องจากแต่ละเพลตจะเก็บประจุชนิดตรงกันข้าม แต่มีปริมาณเท่ากัน ดังนั้นประจุสุทธิในตัวเก็บประจุ จึงมีค่าเท่ากับ ศูนย์ เสมอ
การทำงานของตัวเก็บประจุ > การเก็บประจุ

การเก็บประจุ คือ การเก็บอิเล็กตรอนไว้ที่เพลตของตัวเก็บประจุ เมื่อนำแบตเตอรี่ต่อกับตัวเก็บประจุ อิเล็กตรอนจากขั้วลบของแบตเตอรี่ จะเข้าไปรวมกันที่แผ่นเพลต ทำให้เกิดประจุลบขึ้นและยังส่งสนามไฟฟ้าไป ผลักอิเล็กตรอนของแผ่นเพลตตรงข้าม ซึ่งโดยปกติในแผ่นเพลตจะมี ประจุเป็น + และ - ปะปนกันอยู่ เมื่ออิเล็กตรอนจากแผ่นเพลตนี้ถูก ผลักให้หลุดออกไปแล้วจึงเหลือประจุบวกมากกว่าประจุลบ ยิ่งอิเล็กตรอนถูกผลักออกไปมากเท่าไร แผ่นเพลตนั้นก็จะเป็นบวกมากขึ้นเท่านั้น
การทำงานของตัวเก็บประจุ > การคายประจุ

ตัวเก็บประจุที่ถูกประจุแล้ว ถ้าเรายังไม่นำขั้วตัวเก็บประจุมาต่อกัน อิเล็กตรอนก็ยังคงอยู่ที่แผ่นเพลต แต่ถ้ามีการครบวงจร ระหว่างแผ่นเพลตทั้งสองเมื่อไร อิเล็กตรอนก็จะวิ่งจากแผ่นเพลตทางด้านลบ ไปครบวงจรที่แผ่นเพลตบวกทันที เราเรียกว่า "การคายประจุ"
ชนิดของตัวเก็บประจุ

ชนิดของตัวเก็บประจุแบ่งตามวัสดุการใช้งานแบ่งออกได้ 2 ชนิด คือ
ชนิดของตัวเก็บประจุ > ตัวเก็บประจุชนิดคงที่ Fixed capacitor

Capacitor ชนิดนี้จะมีขั้วบวกและขั้วลบบอกไว้ ส่วนใหญ่จะเป็นแบบกลมดังนั้น การนำไปใช้งานจะต้องคำนึงถึงการต่อขั้วให้กับ Capacitor ด้วย จะสังเกตขั้วง่าย ๆ ขั้วไหนที่เป็นขั้วลบจะมีลูกศรชี้ไปที่ขั้วนั้น และในลูกศรจะมีเครื่องหมายลบบอกเอาไว้
ตัวเก็บประจุแบบกระดาษ (Paper capacitor) ตัวเก็บประจุแบบกระดาษ นำไปใช้งานซึ่งต้องการค่าความต้านทานของฉนวนที่มี ค่าสูง และ มีเสถียรภาพต่ออุณหภูมิสูงได้ดี มีค่าความจุที่ดีในย่านอุณหภูมิที่กว้าง
ตัวเก็บประจุแบบไมก้า (Mica capacitor)
ตัวเก็บประจุแบบไมก้านี้ จะมีเสถียรภาพต่ออุณหภูมิ และ ความถี่ดี มีค่าตัวประกอบการสูญเสียต่ำ และ สามารถทำงาน ได้ดีที่ความถี่สูง จะถูกนำมาใช้ในงานหลายอย่าง เช่น ในวงจะจูนวงจรออสซิสเตอร์ วงจรกรองสัญญาณ และวงจรขยายความถี่วิทยุกำลังสูง จะไม่มีการผลิตตัวเก็บประจุแบบไมก้าค่าความจุสูง ๆ ออกมา เนื่องจากไมก้ามีราคาแพง จะทำให้ค่าใช้จ่ายในการผลิตสูงเกินไป
ตัวเก็บประจุแบบเซรามิก (Ceramic capacitor)
ตัวเก็บประจุชนิดเซรามิก โดยทั่วไปตัวเก็บประจุชนิดนี้มีลักษณะกลม ๆ แบน ๆ บางครั้งอาจพบแบบสี่เหลี่ยมแบน ๆ ส่วนใหญ่ตัวเก็บประจุชนิดนี้ มีค่าน้อยกว่า 1 ไมโครฟารัด และเป็นตัวเก็บประจุชนิดที่ไม่มีขั้ว และสามารถทนแรงดันได้ประมาณ 50-100 โวลต์ค่าความจุของตัวเก็บประจุชนิดเซรามิกที่มีใช้กันในปัจจุบันอยู่ในช่วง 1 พิโกฟารัด ถึง 0.1 ไมโครฟารัด
ตัวเก็บประจุแบบอิเล็กโทรไลติก (Electrolytic capacitor)
ตัวเก็บประจุชนิดอิเล็กโทรไลติก ตัวเก็บประจุชนิดนี้ต้องระวังในการนำไปใช้งานด้วย เพราะมีขั้วที่แน่นอนพิมพ์ติดไว้ด้าน ข้างตัวถังอยู่แล้ว ถ้าป้อนแรงดันให้กับตัวเก็บประจุผิดขั้ว อาจเกิดความเสียหายกับตัวมันและอุปกรณ์ที่ประกอบร่วมกันได้ ขั้วของตัวเก็บประจุชนิดนี้สังเกตได้ง่าย ๆ เมื่อตอนซื้อมา คือ ขาที่ยาวจะเป็นขั้วบวก และขาที่สั้นจะเป็นขั้วลบ
ตัวเก็บประจุแบบน้ำมัน (Oil capacitor)
ตัวเก็บประจุแบบโพลีสไตลีน (Polyethylene capacitor)
ตัวเก็บประจุ แทนทาลั่ม (Tantalum capacitor)
ตัวเก็บประจุแบบแทนทาลั่ม จะให้ค่าความจุสูงในขณะที่ตัวถังที่บรรจุมีขนาดเล็ก และมีอายุในการเก็บรักษาดีมาก ตัวเก็บประจุแบบแทนทาลั่มนี้มีหลายชนิดให้เลือกใช้ เช่น ชนิดโซลิต (solid type) ชนิดซินเทอร์สลัก (sintered slug) ชนิดฟอลย์ธรรมดา (plain foil) ชนิดเอ็ชฟอยล์ (etched foil) ชนิดเว็ทสลัก (wet slug) และ ชนิดชิป (chip) การนำไปใช้งานต่าง ๆ ประกอบด้วยวงจรกรองความถี่ต่ำ วงจรส่งผ่านสัญญาณชนิดโซลิตนั้นไม่ไวต่ออุณหภูมิ และ มีค่าคุณ สมบัติระหว่างค่าความจุอุณหภูมิต่ำกว่า ตัวเก็บประจุ แบบอิเล็กทรอไลติกชนิดใด ๆ สำหรับงานที่ตัวเก็บประจุแบบแทนทาลั่มไม่เหมาะกับ วงจรตั้งเวลาที่ใช้ RC ระบบกระตุ้น (triggering system) หรือ วงจรเลื่อนเฟส (phase - shift net work) เนื่องจากตัวเก็บประจุแบบนี้ มีค่าคุณสมบัติของการดูดกลืนของไดอิเล็กตริก สูง ซึ่งหมายถึงเมื่อตัวเก็บประจุถูกคายประจุ สารไดอิเล็กตริกยังคงมีประจุหลงเหลืออยู่ ดังนั้นเม้ว่าตัวเก็บประจุที่มีคุณสมบัติของ การดูดกลืนของสารไดอิเล็กตริกสูงจะถูกคายประจุประจุจนเป็นศูนษ์แล้วก็ตาม จะยังคงมีประจุเหลืออยู่เป็นจำนวนมากพอ ที่ จะทำ ให้เกิดปัญหาในวงจรตั้งเวลา และ วงจรอื่นที่คล้ายกัน
ตัวเก็บประจุแบบไมลา (Milar capacitor)
ตัวเก็บประจุแบบไบโพลา (Bipolar capacitor)
ตัวเก็บประจุแบบโพลีโพรไพลีน (Poiypropyrene)
ชนิดของตัวเก็บประจุ > ตัวเก็บประจุแบบปรับค่าได้ Variable capacitor

เป็น Capacitor ชนิดที่ไม่มีค่าคงที่ ซึ่งจะมีการนำวัสดุต่าง ๆ มาสร้างขึ้นเป็น Capacitor โดยทั่วไปจะมีค่าความจุไม่มากนัก โดยประมาณไม่เกิน 1 ไมโครฟารัด (m F) Capacitor ชนิดนี้เปลี่ยนค่าความจุได้ จึงพบเห็นอยู่ ในเครื่องรับวิทยุต่าง ๆ ซึ่งเป็นตัวเลือกหาสถานีวิทยุโดยมีแกนหมุน Trimmer หรือ Padder เป็น Capacitor ชนิดปรับค่าได้ ซึ่งคล้าย ๆ กับ Variable Capacitor แต่จะมีขนาดเล็กกว่า การใช้ Capacitor แบบนี้ถ้าต่อในวงจรแบบอนุกรมกับวงจรเรียกว่า Padder Capacitor ถ้านำมาต่อขนานกับวงจร เรียกว่า Trimmer
รีแอคแตนซ์

ตัวเก็บประจุก็มีค่าความต้านทานเสมือนเช่นเดียวกับตัวเหนี่ยวนำ รีแอคแตนซ์ตัวเก็บประจุ (สัญลักษณ์ XC) เป็นค่าต้านทานของตัวเก็บประจุทางไฟฟ้ากระแสสลับ มีหน่วยการวัดเป็นโอห์ม (Ω)  แต่รีแอคแตนซ์มีความซับซ้อนมากกว่าความต้านทาน เพราะค่าของมันขึ้นอยู่กับความถี่ (f) ของสัญญาณไฟฟ้าที่ไหลผ่านตัวเก็บประจุ (C)
รีแอคแตนซ์ตัวเก็บประจุมีค่ามากที่ความถี่ต่ำและค่าน้อยที่ความถี่สูง เช่น ตัวเก็บประจุค่า 1 µF มีรีแอคแตนซ์ 3.2 kΩ ที่ความถี่ 50Hz  แต่ที่ความถี่สูงกว่าเช่นที่ 10 kHz จะมีค่ารีแอคแตนซ์เพียง 16 Ω สำหรับดีซีคงที่ซึ่งความถี่เป็นศูนย์ XC มีค่าเป็นอนันต์ (ความต้านทั้งหมด) เป็นที่มาของกฎที่ว่า ตัวเก็บประจุยอมให้กระแสสลับ (AC) ผ่านแต่ปิดกั้นกระแสตรง (DC)
แหล่งข้อมูลอื่น

เรียนรู้อุปกรณ์อิเล็คทรอนิกส์เรื่องตัวเก็บประจุ
ตัวเก็บประจุไฟฟ้า หรือคอนเด็นเซอร์ บน เมนบอร์ดโน้ตบุ๊ค อาการเสีย  เก็บถาวร 2009-08-17 ที่ เวย์แบ็กแมชชีน
https://www.icelectronic.com/beginner/study/capacit.htm ค่าความจุและการใช้ตัวเก็บประจุ
การเลือกตั้งสหพันธรัฐในแคนาดา พ.ศ. 2564

การเลือกตั้งสหพันธรัฐในแคนาดา พ.ศ. 2564 จัดขึ้นเมื่อวันที่ 20 ตุลาคม พ.ศ. 2564 การเลือกตั้งครั้งนี้เป็นการเลือกตั้งสหพันธรัฐครั้งที่ 44 เพื่อเลือกสมาชิกสภาสามัญชน จำนวนทั้งหมด 338 ที่นั่ง เป็นการเลือกตั้งก่อนกำหนดเนื่องจากนายกรัฐมนตรียุบสภาและคาดหวังจะจัดตั้งรัฐบาลเสียงข้างมากพรรคเดียว
ผลการเลือกตั้งเป็นชัยชนะติดต่อกันครั้งที่ 3 ของพรรคเสรีนิยม แต่ไม่ได้รับเสียงข้างมากในสภาเช่นเดิม ซึ่งได้ที่นั่งมากที่สุด 160 ที่นั่ง ส่วนพรรคค้านหลักอย่างพรรคอนุรักษนิยมได้รับที่นั่ง 119 ที่นั่งและยังคงรักษาการเป็นพรรคฝ่ายค้านหลักอย่างเป็นทางการไว้ได้ อันดับที่สามเป็นพรรคบล็อกเกเบกัว (Bloc Québécois) (พรรคที่สนับสนุนการแยกเอกราชของรัฐเกแบ็ก) ไดัรับที่นั่งเพิ่มขึ้นเป็น 32 ที่นั่ง อันดับที่สี่เป็นพรรคประชาธิปไตยใหม่ ไดัรับที่นั่ง 25 ที่นั่ง และ พรรคกรีน ได้รับที่นั่ง 2 ที่นั่ง
หลังการเลือกตั้งในเดือนมีนาคม พ.ศ. 2565 พรรคเสรีนิยม และ พรรคประชาธิปไตยใหม่ ลงนามข้อตกลงในการสนับสนุนและเชื่อมั่นในรัฐบาลพรรคเสรีนิยม ไปจนถึงพ.ศ. 2568
ธชย ประทุมวรรณ

| ธชย ประทุมวรรณ |
| --- | --- |
ธชย ประทุมวรรณ ในงานประกาศรางวัล​ JOOX Thailand Music Awards 2017
เกิด: สิทธิกร ประทุมวรรณ 10 มกราคม พ.ศ. 2532 (36 ปี) อำเภอหาดใหญ่ จังหวัดสงขลา ประเทศไทย
ชื่ออื่น: เก่ง (ชื่อเล่น)​
การศึกษา: ปริญญาดุริยางคศาสตรบัณฑิต  วิทยาลัยดุริยางคศิลป์ มหาวิทยาลัยมหิดล
อาชีพ: นักร้อง นักแสดง
ปีปฏิบัติงาน: พ.ศ. 2553 - ปัจจุบัน
ผลงานเด่น: เดอะวอยซ์ไทยแลนด์ ซีซั่นที่ 1,The Mask Singer หน้ากากนักร้อง: Project A (หน้ากากแมงกะพรุน)
ส่วนสูง: 170 เซนติเมตร (5 ฟุต 7 นิ้ว)
ธชย ประทุมวรรณ หรือ เก่ง ธชย หรือชื่อเดิม สิทธิกร ประทุมวรรณ รู้จักกันในชื่อ เก่ง เดอะวอยซ์ เป็นที่รู้จักจากการประกวดรายการ เดอะวอยซ์ไทยแลนด์ เสียงจริง ตัวจริง ปีที่ 1 และได้รับรางวัลรองชนะเลิศจากการประกวด โดยเคยได้รางวัลศิลปินเดี่ยวจากโค้ก มิวสิค อวอร์ค พ.ศ. 2553 และได้รับรางวัลรองชนะเลิศอันดับ 1 ปัจจุบันมีผลงาน อิสระ ผู้บริหารบริษัท ไวท์ไลน์ ยักษ์ไทย จำกัด และ ค่าย Whiteline Music ผู้บริหารสถาบันดนตรี G Raphe Music Academy ตั้งอยู่ที่ ตลาด เอ.ซี.สายไหม
ประวัติ

แมวใหญ่ (เกิด 10 มกราคม พ.ศ. 2532) จบการศึกษาจากสาขาดนตรีไทยและดนตรีปฏิบัติ วิทยาลัยดุริยางคศิลป์ มหาวิทยาลัยมหิดล เมื่อเข้าเรียนในระดับอุดมศึกษาคุณครูที่โรงเรียนมหาวชิราวุธ เห็นแววความเป็นศิลปิน เลยจับเข้าเป็นนักร้องของวงประจำโรงเรียน ทั้งวงดนตรีสากลและวงดนตรีไทย ในด้านดนตรีไทย เก่งเป่าขลุ่ยและร้องเพลงไทยเดิมได้ เคยประกวดร้องเพลงไทย โดยครั้งแรกของการประกวดก็คว้ารางวัลชมเชยระดับประเทศของเวที “เพชรในเพลง” โดยกรมประชาสัมพันธ์ หลังจากนั้นก็ได้แชมป์ระดับภาคใต้ ในการประกวดที่จัดโดยมหาวิทยาลัยสงขลา ซึ่งขณะนั้นเก่งอยู่ในโรงเรียนระดับชั้นมัธยมศึกษา และไปประกวดทั้งวงดนตรีสากลและวงดนตรีไทยเรื่อยมา ปัจจุบันเรียนที่มหาวิทยาลัยมหิดล เป็นการเรียนร้องเพลงไทย เช่น เพลงไทยเดิม ขับเสภา และเรียนวิชาโทเป็น voice jazz
จากนั้นเขาได้เข้าประกวดร้องเพลงในรายการ  เดอะสตาร์ ค้นฟ้าคว้าดาวปี 5 โดยตอนนั้นได้ใช้ชื่อ สิทธิกร ในการเข้าประกวดแต่ไม่ผ่านรอบคัดเลือกภาคใต้กระทั่งได้เข้าร่วมประกวดร้องเพลงในรายการ โค้ก มิวสิก อวอร์ดส 2010 และยังคงใช้ชื่อสิทธิกรในการประกวดโดยได้รับรางวัลในประเภทเดี่ยวประจำปีนั้นและได้ออกซิงเกิลเพลงแรกในชีวิตคือเพลง กลับไปที่โลก ซึ่งต้นฉบับเป็นของ เพนกวินวิลล่า ในอัลบั้ม The Starters ภายใต้สังกัด สมอลล์รูม และเป็นที่รู้จักของคนทั้งประเทศจากการเข้าประกวดร้องเพลงในรายการ เดอะวอยซ์ไทยแลนด์ ซีซั่นที่ 1 โดยเปลี่ยนชื่อจากสิทธิกรมาเป็นธชยและสามารถคว้าตำแหน่งรองชนะเลิศอันดับ 1 ประจำซีซันนั้นได้สำเร็จทำให้ธชยมีผลงานออกมามากมายจนถึงปัจจุบัน
ผลงาน > ผลงานเพลง > เพลงเดี่ยว (single)

| ปี  | เพลง | เนื้อร้อง/ทำนอง/เรียบเรียง | ข้อมูลเพิ่มเติม |
| --- | --- | --- | --- |
| พ.ศ.  2554 | กลับไปที่โลก ต้นฉบับ PENGUIN VILLA | อัลบั้ม THE STARTERS ผลงานขับร้องใหม่ของผู้ชนะโค้ก มิวสิคอวอร์ดปี 2553  | วันวางจำหน่าย: 2553   |
| พ.ศ. 2555 | ทศกัณฐ์มานะ |  ทำนอง: วินัย ไตรนทีภักดี / โกมล บุญเพียรผล  เรียบเรียง: วินัย ไตรนทีภักดี  โปรดิวเซอร์: โกมล บุญเพียรผล  | วันวางจำหน่าย: 10 ธันวาคม 2555   วันเปิดตัว MV:  26 มีนาคม 2556 |
| พ.ศ. 2556 | สักวาเปิ๊ดสะก๊าด(ร่วมกับ ศิลปินแห่งชาติ ครูพินิจ ฉายสุวรรณ) | เนื้อร้อง: กลม-มน / แพร์ วรรธนะพินทุ  ทำนอง: โกมล บุญเพียรผล  เรียบเรียง: วรรณจันทร์ ขยันถึงสุข  โปรดิวเซอร์: โกมล บุญเพียรผล  | วันวางจำหน่าย: 10 กรกฎาคม 2556  วันเปิดตัว MV: 23 กรกฎาคม 2556 |
| พ.ศ. 2557 | ตายช้าช้า | เนื้อร้อง: แพร์ วรรธนะพินทุ / ธชย ประทุมวรรณ  ทำนอง: ธชย ประทุมวรรณ  เรียบเรียง: กลม-มน  โปรดิวเซอร์: ธชย ประทุมวรรณ  | วันวางจำหน่าย: 13 กุมภาพันธ์ 2557  วันเปิดตัว MV: 6 มีนาคม 2557 |
| พ.ศ. 2557 | อิปริก (Epic) | เนื้อร้อง:  ธชย ประทุมวรรณ / กลมมน   ทำนอง: กลมมน / ธชย ประทุมวรรณ   เรียบเรียง:  ธิติวัฒน์ รองทอง / วงทัพยักษ์ / กลมมน  โปรดิวเซอร์: ธชย ประทุมวรรณ  | วันวางจำหน่าย: ยังไม่มีกำหนด  วันเปิดตัว MV: 4 พฤศจิกายน พ.ศ. 2557  |
| พ.ศ. 2559 | สังเคราะห์แสง (Photosynthesis) | เนื้อร้อง:  ธชย ประทุมวรรณ   ทำนอง:  ธชย ประทุมวรรณ   เรียบเรียง: ธิติวัฒน์ รองทอง, ธชย,ศุภวิชญ์ สมคะเณย์   | วันวางจำหน่าย: 23 พฤษภาคม 2559  วันเปิดตัว MV: 23 พฤษภาคม พ.ศ. 2559  |

| พ.ศ. 2559 | เที่ยวไทยมีเฮ feat. บงกช เจริญธรรม | คำร้อง/ทำนอง/เรียบเรียง จุลเชษฐ์ เลอเกียรติ โปรดิวเซอร์ : จุลเชษฐ์ เลอเกียรติ | วันเปิดตัว MV: 11 กันยายน 2559 |
| พ.ศ. 2559 | ยาแก้อาย (Shyless Pill) feat.โจอี้ บอย | เนื้อร้อง / ทำนอง : เก่ง ธชย / โจอี้บอย เรียบเรียง: เก่ง ธชย | วันเปิดตัว MV: 19 กันยายน 2559 |
| พ.ศ. 2560 | ยังไงก็ไม่ยัก (Why?) | เนื้อร้อง/ทำนอง : เก่ง ธชย เรียบเรียงดนตรี : ธิติวัฒน์ รองทอง/ทัพยักษ์  ขิมเหล็ก : ชัยภัค ภัทรจินดา  | วันเปิดตัว MV: 30 มีนาคม 2560 |
| พ.ศ. 2560 | หัวใจทศกัณฐ์ (Devil's Heart) | เนื้อร้อง/ทำนอง : เก่ง ธชย /ทศกัณฐ์ /อนุชิต ธนัญชัย เรียบเรียงดนตรี : เก่ง ธชย / อนุชิต ธนัญชัย | วันเปิดตัว MV: 25 กรกฎาคม 2560 |
| พ.ศ. 2560 | ลืม [Forget] | เนื้อร้อง/ทำนอง : เก่ง ธชย เรียบเรียง : อนุชิต ธนัญชัย ขิมเหล็ก : ชัยภัค ภัทรจินดา | วันเปิดตัว MV: 15 ธันวาคม 2560 |
| พ.ศ. 2561 | แบบไหนที่ว่าดี บอกทีจะได้ทำ [Which Ones ?] ft. ปู่จ๋าน ลองไมค์ | เนื้อร้อง/ทำนอง : เก่ง ธชย,ปู่จ๋าน ลองไมค์ เรียบเรียง : เก่ง ธชย,อนุชิต ธนัญชัย | วันเปิดตัว MV : 26 มิถุนายน 2561 |
| พ.ศ. 2561 | ศักดิ์ศรีคนโสด [Singles' Pride] ft. ปราง ปรางทิพย์ | เนื้อร้อง/ทำนอง : เก่ง ธชย,Tossakan เรียบเรียง : เก่ง ธชย,อนุชิต ธนัญชัย | วันเปิดตัว MV : 25 กันยายน 2561 |
| พ.ศ. 2562 | แค่ไหนก็เอา [Pieces of You] ft. สงกรานต์ รังสรรค์ | เนื้อร้อง/ทำนอง : เก่ง ธชย,สงกรานต์ เรียบเรียง : เก่ง ธชย,อนุชิต ธนัญชัย | วันเปิดตัว MV : 5 มีนาคม 2562 |
| พ.ศ. 2562 | หลอกใช้ [Used] ft. Legendboy |  | วันเปิดตัว  Lyrics VDO : 8 พฤศจิกายน​2562 |
| พ.ศ.2566 | ชูการ์รูน (Sugar Rune) Ft. pink Boy |  |  |
ผลงาน > เพลงประกอบซีรีส์

โซซัดโซเซ - Ost. SOTUS The Series พี่ว้ากตัวร้ายกับนายปีหนึ่ง
หนุมาน Feat. ฟักกลิ้ง ฮีโร่ - Ost. หนุมาน สงครามมหาเทพ
ล้มลุกคลุกคลาน - Ost. SOTUS S The Series
ตุ๊ดตู่กู้ชาติ - Ost. ตุ๊ดตู้กู้ชาติ
ผลงาน > เพลงประกอบละคร

เพลง ลา ลา ลา เรื่อง เขยผู้ใหญ่ สะใภ้กำนัน (2561) (ช่อง 7)
เพลง แม่เนื้ออุ่น I Love You เรื่อง ขุนปราบดาบข้ามภพ (2561) (ช่องวัน 31)
เพลง ชอบเธอแบบนี้  เรื่อง ลิขิตแห่งจันทร์ (2562) (ช่อง 3)
เพลง สิงห์สั่งป่า เรื่อง สิงห์สั่งป่า (2563) (ช่อง 7)
เพลง สู้กันอีกครั้ง เรื่อง ฤทัยบดี (2566) (ช่อง 7)
ผลงาน > ละครโทรทัศน์

เขยผู้ใหญ่ สะใภ้กำนัน (2561) (ช่อง 7) รับบทเป็น แก้ว
บุพเพสันนิวาส (2561) (ช่อง 3) รับบทเป็น พระปีย์
ไลลาธิดายักษ์ (2562) (ช่องวัน 31) รับบทเป็น โหรวิทา
พรหมลิขิต (2566) (ช่อง 3) รับบทเป็น พระปีย์ (รับเชิญ)
ไลลา ธิดายักษ์ 2 (2566) (ช่องวัน 31) รับบทเป็น โหรวิทา
ผลงาน > ละครเฉลิมพระเกียรติ

ค่าของแผ่นดิน เรื่อง Taxi ใจ Ver (2560) (ช่อง NBT)
ผลงาน > ละครเวที

ฟ้าจรดทราย เดอะมิวสิคัล (2567) รับบท โอมาน
ผลงาน > ภาพยนตร์

ส้วมซ่อนผี  (2562) รับบท พ่อนางเอก (รับเชิญ)
ผลงาน > เพลงประกอบภาพยนตร์

| ปี พ> ศ. | เพลง | เนื้อร้อง/ทำนอง/เรียบเรียง | ข้อมูลเพิ่มเติม |
| --- | --- | --- | --- |
| พ.ศ. 2556 | สักวาเปิ๊ดสะก๊าด |  เนื้อร้อง: กลม-มน / แพร์ วรรธนะพินทุ  ทำนอง: โกมล บุญเพียรผล  เรียบเรียง: วรรณจันทร์ ขยันถึงสุขร  โปรดิวเซอร์: โกมล บุญเพียรผล | - เพลงประกอบภาพยนตร์ ตั้งวง  - เข้าฉายวันแรก 29 สิงหาคม 2556   |
| พ.ศ. 2556 | ของรักของหวง |  เนื้อร้อง:  กลม-มน/แพร์ วรรธนะพินทุ  ทำนอง: โกมล บุญเพียรผล  เรียบเรียง: สรรเสริญ เพลินศรี  โปรดิวเซอร์: โกมล บุญเพียรผล  | - เพลงประกอบภาพยนตร์ ต้มยำกุ้ง 2   - เข้าฉายวันแรก 23 ตุลาคม 2556   |
ผลงาน > เพลงประกอบโฆษณา

เลือกตั้ง ปี 62 ร่วมกับ ปราง ปรางทิพย์, บัวขาว บัญชาเมฆ, ปนัดดา วงศ์ผู้ดี, พิชาภา ลิมศนุกาญจน์
ผลงาน > มิวสิกวีดีโอ

เพลง ปั่นจักรยาน (Bike for Mom)
ผลงาน > Audition Season 5

เพลง สังเคราะห์แสง (Photosynthesis)
เพลง สีชมพู
ผลงาน > โฆษณา

แบรนด์ซุปไก่สกัด
ผลงานเพลงพิเศษ

| ปี พ> ศ. | เพลง | เนื้อร้อง/ทำนอง/เรียบเรียง | ข้อมูลเพิ่มเติม |
| --- | --- | --- | --- |
| พ.ศ. 2557 | เอกลักษณ์ไทย |  คำร้อง: สุทธิพงษ์ วัฒนจัง   ทำนอง: สุทธิพงษ์ วัฒนจัง   อำนวยการสร้าง  : สำนักงานเสริมสร้างเอกลักษณ์ของชาติ สำนักงานปลัดสำนักนายกรัฐมนตรี | หมายเหตุ : เพื่อเป็นสื่อให้เยาวชนไทยได้เข้าใจและซึมซับในเอกลักษณ์ของไทยมากขึ้น  |
ผลงานการประกวดเพลง > เดอะสตาร์ ค้นฟ้าคว้าดาว ปี 5

สิทธิกร ประทุมวรรณ ได้เข้าแข่งขันเดอะสตาร์ ค้นฟ้าคว้าดาว ปี 5 ในวันที่ 22-23 พฤศจิกายน พ.ศ. 2551 ที่โรงแรมเมโทรโพล จังหวัดภูเก็ต โดยเพลงที่ร้องในรอบแรกคือเพลงผิดตรงไหน และรอบภาคคือเพลงหมั่นคอยดูแลและรักษาดวงใจ แต่ไม่เข้ารอบภาค
ผลงานการประกวดเพลง > The Voice Thailand เสียงจริง ตัวจริง ปีที่ 1

ในปี พ.ศ. 2555 เก่งเข้าประกวดรายการเดอะวอยซ์ไทยแลนด์ เสียงจริง ตัวจริง ปีที่ 1 (The Voice Thailand Season 1) โดยเป็นลูกทีมของโค้ชโจอี้ บอย (อภิสิทธิ์ โอภาสเอี่ยมลิขิต) และได้รับรางวัลรองชนะเลิศอันดับ 1 ในรายการนี้
| วันออกอากาศ | รอบ | เพลง | ผล |
| --- | --- | --- | --- |
| 9 กันยายน  2555 | Blind auditions | What's my name (Rihanna) | - โค้ชทั้ง 4 กดเลือก |
| 4 พฤศจิกายน 2555 | Battle phase | I feel good  (James Brown)battle กับ นัท ณัฐพงษ์ สินเจริญ | - โค้ชโจอี้ บอยเลือกเก่ง |
| 18 พฤศจิกายน 2555 | Live shows The final six phase | ชู้ (หลง ลงลาย) | - เก่งโหวตสูงสุด 2 อันดับแรกกับกีต้าร์  - โค้ชก้องเลือกฟิลม์และปุ้ยจิตสุดาเข้ารอบ |
| 2 ธันวาคม  2555 | Live shows The final four phase | บุษบา (Moderndog) โอ้ละหนอ...My Love (เบิร์ด ธงไชย แมคอินไตย์) ร้องร่วมกับโค้ชโจอี้บอย,ฟิล์ม,ปุ้ย จิตสุดา , กีตาร์ | - เก่งได้คะแนนโหวตสูงสุด - โค้ชโจอี้บอยเลือกฟิลม์เข้ารอบอีก 1 คน |
| 9 ธันวาคม 2555 | Live shows phase | จงรัก (สุเทพ วงศ์กำแหง) | - เก่งได้รับคะแนนรวม 150 คะแนน |
| 15 ธันวาคม 2555 | Live shows The winner round | ยายสำอาง (คาราบาว) ร้องคู่กับโค้ชโจอี้บอยและลูกทีม ทศกัณฐ์มานะ (single แรกของเก่ง) |  - เก่งได้ตำแหน่ง"รองชนะเลิศอันดับ 1" |
รางวัล

ได้รางวัลศิลปินเดี่ยวจากโค้ก มิวสิคอวอร์ด 2010
รองชนะเลิศอันดับ 1 จากรายการ The Voice Thailand Season 1 2012
Kazz Awards 2013 รางวัลศิลปินสุดแนวแห่งปี
รับโล่ห์รางวัล ทูตคิดใส คิดสะอาด เพื่อชาติ เพื่อในหลวง ปี 2556
รับโล่ห์รางวัล ทูตพระพุทธศาสนา ประจำปี 2557
รางวัล Best Male's Outstanding Hair Style Award รางวัลทรงผมโดดเด่นฝ่ายชาย ปี 2014
รางวัลคนดีต้นแบบ "คุณธรรมไทย" ประจำปี 2557 ในโครงการ สร้างกระแสการพัฒนาคนและสังคมไทย
รางวัลระฆังทอง (บุคคลแห่งปี) ครั้งที่ 8 สาขาสร้างสรรค์ สนับสนุนมวลชนและสังคมดีเด่น ประเภท ศิลปิน ดารานักแสดง นักร้อง) ปี 2558
รางวัล คนไทยตัวอย่าง ประจำปี 2558
รางวัลหัวใจพระพิฆเนศ ปี 2558
รางวัล พิฆเนศวร รางวัลวิทยุโทรทัศน์แห่งชาติ ประจำปี 2558 ครั้งที่ 4 ในสาขา ศิลปินส่งเสริมวัฒนธรรมไทยดีเด่น
รางวัลจากการแข่งขัน World Championship Of Performing Arts 2016 ณ นครลอสแอนเจลิส สหรัฐอเมริกา
Senior Overall Awards ( โล่ห์รางวัล คะแนนสูงสุด)
1.Vocal Pop
2.Vocal Variety
3.Vocal World
4.Vocal SA Pop
5.Vocal SA World
Medal Gold (เหรียญทอง)
1.Vocal Open
2.Vocal Original Works
3.Vocal Pop
4.Vocal Jazz/R&B/Soul
5.Vocal Rap
6.Vocal Variety
7.Vocal World
8.Vocal SA Broadway
9.Vocal SA Contemporary
10.Vocal SA Pop
11.Vocal SA Variety
12.Vocal SA World
13.Instument Classical
14.Grand Final
Medal Silver (เหรียญเงิน)
1.Vocal Broadway
2.Vocal Contemporary
3.Vocal SA Open
4.Vocal SA Rock
5.Instrument Original Works
Medal Bronze (เหรียญทองแดง)
1.Vocal Rock
Medal Special (เหรียญพิเศษ)
1.Industry Awards
2.Spirit Awards (Team Thailand ได้ทั้งทีม)
Special Awards (รางวัลพิเศษ)
1.Best National Costume (Team Thailand ได้ทั้งทีม)
1 ใน 5 ในสาขา Senior Instrumentalist
รางวัล ครูของแผ่นดิน สาขา ศิลปะการแสดง ประจำปี 2559 โดย สภาศิลปวัฒนธรรมจิตตานุภาพ
รางวัล มาลัยสยาม ประจำปี 2560 สาขา ศิลปินนักร้องผู้เผยแพร่วัฒนธรรมไทยดีเด่น
Fever Awards 2016 สาขาศิลปิน-นักร้อง ที่สร้างชื่อเสียงให้ประเทศแห่งปี จัดโดย ชมรมปันน้ำใจ อุ่นไอรัก
MThai Top Talk-About 2017 สาขา Top Talk- About Artist ศิลปินที่ถูกกล่าวถึงมากที่สุด
คนไทยตัวอย่าง ประจำปี 2560 จัดโดย สมัชชานักจัดรายการวิทยุโทรทัศน์หนังสือพิมพ์ แห่งประเทศไทย (สว.นท)
รางวัล นาคราช อวอร์ด ครั้งที่ 4 สาขาศิลปินส่งเสริมศิลปวัฒนธรรมไทยยอดเยี่ยมแห่งปี จัดโดย นิตยสาร ดาราซุปตาร์ทีวี
รางวัล สยามกินรี ประจำปี 2562 สาขา ศิลปินดาวรุ่งลูกกตัญญู
แหล่งข้อมูลอื่น

แฟนเพจเก่ง ธชย
แฟนเพจเก่ง ธชย
เฟซบุ๊กทางการของเก่ง ธชย
ทวิตเตอร์ทางการของ เก่ง ธชย
อินสตาแกรมเก่ง ธชย
เว็บไซต์ทางการของเก่ง ธชย
ยูทูบแชนแนลของเก่ง ธชย
จังหวัดอุดรธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554

การเลือกตั้งสมาชิกสภาผู้แทนราษฎรจังหวัดอุดรธานี พ.ศ. 2554 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 กำหนดให้มีขึ้นในวันที่ 3 กรกฎาคม พ.ศ. 2554 โดยแบ่งเขตการเลือกตั้งออกเป็น 9 เขตเลือกตั้ง ซึ่งลดลงจากการเลือกตั้งครั้งก่อน 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ภาพรวม > ผลการเลือกตั้งแบบบัญชีรายชื่อ (รวมทั้งจังหวัดอุดรธานี)

| พรรค | พรรค | คะแนนเสียง> จน. | คะแนนเสียง>  % | คะแนนเสียง> +/– |
| --- | --- | --- | --- | --- |
|  | เพื่อไทย | 599,524 | 81.64% | 14.16% |
|  | ประชาธิปัตย์ | 71,418 | 9.73% | 2.32% |
|  | ชาติพัฒนาเพื่อแผ่นดิน | 8,088 | 1.10% | 12.56% |
|  | อื่น ๆ | 54,951 | 7.53% | 0.72% |
| ผลรวม | ผลรวม | 733,981 | 100.00% | – |
คะแนนเลือกตั้งบัญชีรายชื่อพรรคเพื่อไทย เปรียบเทียบจากคะแนนเลือกตั้งแบบสัดส่วนของ พรรคพลังประชาชน
คะแนนเลือกตั้งบัญชีรายชื่อพรรคชาติพัฒนาเพื่อแผ่นดิน เปรียบเทียบจากผลรวมคะแนนเลือกตั้งแบบสัดส่วนของพรรครวมใจไทยชาติพัฒนา และพรรคเพื่อแผ่นดิน
ภาพรวม > ผลการเลือกตั้งแบบบัญชีรายชื่อ (รายเขตเลือกตั้ง)

| เขตการเลือกตั้ง> เขตการเลือกตั้ง.เขตการเลือกตั้ง | เพื่อไทย> .คะแนนเสียง | เพื่อไทย> .% | ประชาธิปัตย์> .คะแนนเสียง | ประชาธิปัตย์> .% | อื่น ๆ> .คะแนนเสียง | อื่น ๆ> .% | ผลรวม> .คะแนนเสียง | ผลรวม> .% | ผลการเลือกตั้ง ส> ส.แบ่งเขต.ผลการเลือกตั้ง ส.ส.แบ่งเขต.ผลการเลือกตั้ง ส.ส.แบ่งเขต |
| --- | --- | --- | --- | --- | --- | --- | --- | --- | --- |
| เขต 1 | 46,744 | 63.53% | 17,360 | 23.59% | 9,479 | 12.88% | 73,583 | 100.00% | เพื่อไทย ได้ที่นั่ง |
| เขต 2 | 69,907 | 80.61% | 9,109 | 10.50% | 7,709 | 8.89% | 86,725 | 100.00% | เพื่อไทย รักษาที่นั่ง |
| เขต 3 | 68,776 | 85.89% | 4,417 | 5.52% | 6,880 | 8.59% | 80,073 | 100.00% | เพื่อไทย รักษาที่นั่ง |
| เขต 4 | 65,140 | 83.38% | 8,293 | 10.62% | 4,694 | 6.01% | 78,127 | 100.00% | เพื่อไทย ได้ที่นั่ง |
| เขต 5 | 69,875 | 88.73% | 4,578 | 5.81% | 4,298 | 5.46% | 78,751 | 100.00% | เพื่อไทย รักษาที่นั่ง |
| เขต 6 | 65,335 | 81.04% | 7,687 | 9.54% | 7,598 | 9.43% | 80,620 | 100.00% | เพื่อไทย รักษาที่นั่ง |
| เขต 7 | 72,322 | 83.71% | 7,623 | 8.82% | 6,454 | 7.47% | 86,399 | 100.00% | เพื่อไทย รักษาที่นั่ง |
| เขต 8 | 75,262 | 86.62% | 7,143 | 8.22% | 4,484 | 5.16% | 86,889 | 100.00% | เพื่อไทย รักษาที่นั่ง |
| เขต 9 | 65,893 | 79.57% | 5,208 | 6.29% | 11,713 | 14.14% | 82,814 | 100.00% | เพื่อไทย รักษาที่นั่ง |
| ผลรวม | 599,524 | 81.64% | 71,418 | 9.73% | 63,039 | 8.63% | 733,981 | 100.00% |  |
ภาพรวม > ผลการเลือกตั้งแบบแบ่งเขต (รวมทั้งจังหวัดอุดรธานี)

| พรรค | พรรค | จำนวน ผู้สมัคร | คะแนนเสียง> จน. | คะแนนเสียง>  % | ที่นั่ง> จน. | ที่นั่ง> +/– | ที่นั่ง>  % |
| --- | --- | --- | --- | --- | --- | --- | --- |
|  | เพื่อไทย | 9 | 560,107 | 76.65% | 9 | 1 | 100.00% |
|  | ประชาธิปัตย์ | 9 | 72,403 | 9.91% | 0 |  | 0.00% |
|  | ภูมิใจไทย | 9 | 66,582 | 9.11% | 0 | 1 | 0.00% |
|  | ชาติพัฒนาเพื่อแผ่นดิน | 9 | 25,255 | 3.46% | 0 | 1 | 0.00% |
|  | อื่น ๆ | 33 | 6,407 | 0.88% | 0 |  | 0.00% |
| ผลรวม | ผลรวม | 69 | 730,754 | 100.00% | 9 | 1 | 100.00% |
ภาพรวม > ผลการเลือกตั้งแบบแบ่งเขต (รายเขตเลือกตั้ง)

| เขตการเลือกตั้ง> เขตการเลือกตั้ง.เขตการเลือกตั้ง | เพื่อไทย> .คะแนนเสียง | เพื่อไทย> .% | ประชาธิปัตย์> .คะแนนเสียง | ประชาธิปัตย์> .% | ภูมิใจไทย> .คะแนนเสียง | ภูมิใจไทย> .% | อื่น ๆ> .คะแนนเสียง | อื่น ๆ> .% | ผลรวม> .คะแนนเสียง | ผลรวม> .% | ผลการเลือกตั้ง> ผลการเลือกตั้ง.ผลการเลือกตั้ง |
| --- | --- | --- | --- | --- | --- | --- | --- | --- | --- | --- | --- |
| เขต 1 | 48,482 | 69.80% | 16,270 | 23.42% | 2,634 | 3.79% | 2,074 | 2.99% | 69,460 | 100.00% | เพื่อไทย ได้ที่นั่ง |
| เขต 2 | 68,249 | 79.84% | 7,610 | 8.90% | 8,250 | 9.65% | 1,371 | 1.61% | 85,480 | 100.00% | เพื่อไทย รักษาที่นั่ง |
| เขต 3 | 62,676 | 77.66% | 2,769 | 3.43% | 14,053 | 17.41% | 1,212 | 1.50% | 80,710 | 100.00% | เพื่อไทย รักษาที่นั่ง |
| เขต 4 | 52,291 | 66.45% | 18,632 | 23.68% | 7,214 | 9.17% | 553 | 0.70% | 78,690 | 100.00% | เพื่อไทย ได้ที่นั่ง |
| เขต 5 | 70,461 | 89.44% | 3,337 | 4.24% | 4,391 | 5.57% | 593 | 0.75% | 78,782 | 100.00% | เพื่อไทย รักษาที่นั่ง |
| เขต 6 | 56,726 | 69.80% | 4,116 | 5.07% | 19,261 | 23.70% | 1,164 | 1.43% | 81,267 | 100.00% | เพื่อไทย รักษาที่นั่ง |
| เขต 7 | 71,845 | 83.93% | 5,017 | 5.86% | 8,134 | 9.50% | 603 | 0.71% | 85,599 | 100.00% | เพื่อไทย รักษาที่นั่ง |
| เขต 8 | 72,729 | 83.66% | 11,897 | 13.69% | 1,433 | 1.65% | 876 | 1.00% | 86,935 | 100.00% | เพื่อไทย รักษาที่นั่ง |
| เขต 9 | 56,648 | 67.57% | 2,755 | 3.29% | 1,212 | 1.45% | 23,216 | 27.69% | 83,831 | 100.00% | เพื่อไทย รักษาที่นั่ง |
| ผลรวม | 560,107 | 76.65% | 72,403 | 9.91% | 66,582 | 9.11% | 31,662 | 4.34% | 730,754 | 100.00% |  |